Държавен вестник, бр. 35, 2011 г., стр. 43

БРОЙ  35	
Д Ъ Р Ж А В Е Н  В Е С Т Н И К 	
СТР.  43  
срок или приеме неблагоприятния аналитичен 
резултат, резултатът от анализа на проба „А“ се 
счита за окончателен и цялата документация 
по извършения допингов контрол се изпраща 
от изпълнителния директор на Антидопинговия 
център на Дисциплинарната комисия. 
(6) Молбата се подава на място, по факс 
или по куриер. 
Чл. 44. (1) Предварителното изслушване се 
провежда от Контролно-медицинската комисия 
при спазване на принципите по чл. 59, ал. 8 в 
срок не по-дълъг от 5 работни дни.
(2) Предварителното изслушване по време на 
спортни прояви може по искане на спортиста 
да се проведе по ускорена процедура – непо­
средствено след временното му отстраняване. 
(3) За провеждането на предварителното 
изслушване се съставя протокол, който се 
подписва от спортиста и от членовете на Кон­
тролно-медицинската комисия. 
Чл. 45. (1) При условие че бъде поискан 
от спортиста или от Контролно-медицинската 
комисия, контролният анализ се извършва 
от Лабораторията за допингов контрол и се 
насрочва не по-късно от 7 работни дни след 
получаване на молбата на спортиста.
(2) Спортистът и съответната лицензирана 
спортна организация се известяват за деня и 
часа на провеждане на анализ на проба „Б“. 
Провеждането на контролния анализ може да 
бъде отложено по писмено взаимно споразуме­
ние между спортиста, Антидопинговия център 
и Лабораторията за допингов контрол.
(3) Контролният анализ се извършва от екип, 
който не е участвал при анализа на проба „А“.
Чл. 46. (1) Анализът на проба „Б“ се извършва 
в същата акредитирана от САА лаборатория, в 
която е извършен анализът на проба „А“.
(2) В случаите по ал. 1 редът за извършване 
на контролния анализ се определя съобразно 
правилата на съответната лаборатория съгласно 
Международния стандарт за лаборатории, като 
всички разноски са за сметка на спортиста 
и/или на съответната лицензирана спортна 
организация. 
Чл. 47. (1) При отваряне на проба „Б“ за 
провеждане на контролен анализ могат да 
присъстват:
1. спортистът и/или нотариално упълномо­
щено от него лице;
2. представител на лицензираната спортна 
организация, към която е картотекиран спор­
тистът, и/или на съответната международна 
спортна организация;
3. изпълнителният директор на Антидопинго­
вия център и член на Контролно-медицинската 
комисия;
4. директорът на Лабораторията за допингов 
контрол;
5. представител на Българския олимпийски 
комитет или на съответния национален олим­
пийски комитет;
6. преводач. 
(2) Екипът от Лабораторията за допингов кон­
трол, който извършва контролния анализ, отваря 
пробата „Б“ и попълва съответния документ по 
чл. 36, ал. 2 за потвърждаване на нейната иден­
тичност, който се подписва от лицата по ал. 1.
(3) Спортистът или упълномощеното от 
него лице има право да присъства в лабора­
торията в продължение на цялата аналитична 
процедура, при условие че не възпрепятства 
и не влияе върху процеса на извършването 
є. Присъствието на останалите лица по ал. 1 
може да бъде ограничено от директора на 
Лабораторията за допингов контрол по съоб­
ражения за сигурност.
(4) Ако спортистът или упълномощеното 
от него лице не се яви в Лабораторията за 
допингов контрол в определения ден и час, 
анализът на проба „Б“ може да бъде отложен 
и определена нова дата само след представяне 
на надлежен документ, доказващ невъзмож­
ността за явяване. 
(5) Непредставянето на надлежен документ в 
срок до 3 дни води до лишаване от възможността 
за анализ на проба „Б“ и приемане на резултата 
от анализа на проба „А“ за окончателен. 
Чл. 48. (1) Резултатът от анализа на проба 
„Б“ е окончателен, като докладът от него се 
предава от директора на Лабораторията за 
допингов контрол на изпълнителния директор 
на Антидопинговия център.
(2) Ако анализът на проба „Б“ не пот­
върждава резултата от анализа на проба „А“, 
резултатът от допинговия контрол се обявява 
за отрицателен и процедурата се прекратява. 
В този случай изпълнителният директор на 
Антидопинговия център незабавно известява 
спортиста и съответната лицензирана спортна 
организация, Българския олимпийски комитет, 
международната спортна организация и САА. 
(3) Ако резултатът от анализа на проба „Б“ 
потвърждава неблагоприятния аналитичен ре­
зултат от анализа на проба „А“, изпълнителният 
директор на Антидопинговия център незабавно 
известява спортиста чрез съответната лицен­
зирана спортна организация, министъра на 
физическото възпитание и спорта, съответната 
международна спортна организация и САА и 
изпраща със съпроводително писмо цялата до­
кументация по извършения допингов контрол 
на Дисциплинарната комисия. 
(4) Всички лица, участвали или присъствали 
при провеждането на анализа на проба „Б“, 
са длъжни да не разгласяват информацията, 
станала им известна във връзка и по повод 
процедурата, до официалното удостоверяване 
с доклад за резултата от анализа на проба „Б“. 
(5) Спортистът или упълномощеното от 
него лице има право да получи при поискване 
и срещу заплащане копие от цялата докумен­
тация по извършените анализи на проба „А“ 
и проба „Б“.